PIIBLIKOHVIK
Tere tulemast Piiblikohvikusse!
See on Piiblikohviku 501. saade.
Ärge muretsege, saatejuht on sama,
kuid juubelimeeleolus on rollid veidi vahetunud.
Tere tulemast, Leif, oma saate lauda!
Aitäh, tore vahelduseks siinpool olla.
Saab värske kogemuse.
Kas oled närvis? - Veidi tõesti.
Nägime äsja veidi,
kuidas käib kulisside taga Piiblikohviku saateks valmistumine.
Teletöös on mitmeid etappe,
nagu kohvijoomine ja muud tähtsad asjad.
Piiblikohvikut on nähtud TV7 kanalil 500 jagu ja täna on 501.
ning saated jätkuvad, kuni Jumal lubab.
Kuidas Piibel sulle endale tähtsaks ja kalliks sai?
Piibel oli see, mis mind usule tõi.
Sain Piibli ja hakkasin seda lugema,
enne kui ma mingit usku teadvustasin.
Jäin kohe "lõksu".
Lugesin Apostlite tegusid ja mõtlesin, et see on uskumatu.
Kui eksisteerib selline armastus ja tegelikkus, tahan seda tunda.
Kust seda saab? - Mis sind Piiblisse ajas?
Olin leerikoolis. Ma ei saanud sealt eriti midagi.
Midagi ei jõudnud kohale ja midagi revolutsioonilist ei toimunud.
Kuid meile anti Gideonide jagatud väike Uus Testament ja Psalmid.
Hakkasin seda juba leeriajal lugema.
Sellele lisandus Jumala armuline and -
Ta äratas mind.
Hakkasin nendele asjadele mõtlema.
Mõtlesin elu mõtte peale.
Kui Jumal oleks olemas, võib elul isegi mõte olla.
Aga ma ei uskunud Jumalat.
Hiljem ütlesid koolikaaslased, et olin ateist.
Uskusin, et Jumalat pole ja usklikud on hullud.
Aga kui hakkasin Piiblit lugema, ja küsid, kuidas Piibel kalliks sai,
siis Jumal rääkis mulle
piiblisõna kaudu väga võimsalt.
Tajusin, et selle taga oli isik.
Nagu kiri, mis tuleb sulle oluliselt, kallilt inimeselt.
Kirjast kumab läbi too inimene.
Sa aistid tema hääletoone ja soove.
Kogesin sama, peaaegu imet Piibli ääres.
Tundsin, et räägib keegi minust palju suurem,
kellel on mulle midagi öelda.
Olen endiselt samal teel. Tunnen, et Jumal räägib minuga oma Sõnas.
See selgitab, miks armastus ja rõhuasetus Jumala Sõnale
on olnud osa sinu kutsumisest kõik need aastad.
Oled Rahvamisjonis, hea ajalehe Uusi Tie peatoimetaja,
mis minulgi käib, ja piibliõpetaja.
"Piibli punane lõng" on juba fenomen. Mitmes riigis oled õpetamas käinud?
Ja mitmesse keelde on see raamat tõlgitud?
See on tõlgitud seitsmesse keelde.
See algas samuti vaid sellest, et kogusin materjale kursuse jaoks,
kus õpetasime läbi terve Piibli.
Arvasin, et rahval on kergem jälgida, kui materjalid ees on.
Kuid sellest sai raamat, mis tõlgiti seitsmesse keelde.
Ma ei suuda piisavalt väljendada, kui palju Piibel mulle tähendab.
Kogu mu usuelu põhineb Piiblil,
algas Piibli ääres, jätkub Piibli ääres.
Kui mul on olnud raske ja on olnud kiusatus usust loobuda,
on Piibel tagasi hoidnud.
Jumal on uuesti nii selgelt rääkinud, et pidin tagasi tulema.
Alati Tema Sõna kaudu.
Arvan, et mõtlen ja usun,
nagu kõik kristlased on 2000 aastat uskunud,
sh Augustinus, Luther jt,
et Piibel pole mis tahes raamat, vaid see on Jumala Sõna meile,
täiesti reaalselt, tõeliselt.
Kas tohib aamen öelda? - Tohib küll.
Kui alustasid Piiblikohviku saateid, algul Jarmo Sormusega
ja jätkasid hiljem iseseisvalt, siis saate nimevalik tuli vist kergelt?
Või mõtlesite teistsugustele pealkirjadele?
Kaalusime ka teisi variante,
kuid meil oli rahu Piibli suhtes.
Pean midagi siia vahele ütlema.
Kui mõned kuulevad nii tugevat rõhuasetust Piiblil,
küsivad nad, kus on Jeesus?
Ta on siin Piiblis. - Täpselt.
Piibli keskne sõnum, Piibli tuum ja süda,
ilma milleta pole sel mingit mõtet, on Jeesus Kristus.
Jeesus on see, kes meid päästab.
Aga Ta ei tule kuskilt tühjusest,
vaid Jumala Sõnast. Jumala Sõna kannab Ta meieni.
Kui reformatsiooni aastapäeva puhul tohib tsiteerida,
siis Lutheri sõnul on Piibel häll, kus Jeesus magab ja on.
Jeesuse leiab sealt.
Sõna kaudu kirgastab Jumal meile Kristust ja Tema tähendust.
Keegi ei saa sellest mööda minna.
Nagu eelmises saates rääkisime,
oled jõudnud teha 500 Piiblikohviku saadet.
Mis muljed sulle on jäänud?
See on tohutu privileeg.
Sest olen saanud tuua stuudiosse äärmiselt huvitavaid inimesi
ja kuulda, mis neil öelda on.
Väga tihti ka selliseid, kes ei saa oma sõnumit mujal
pooltki nii palju esile tuua
kui siin saates ja siin kanalil.
Paljude küsitletute suhtes olen mõelnud,
et nad peaksid olema pidevalt YLEs ja MTVs ja mujal,
kuna neil on nii oluline,
meie aja elu, kultuuri ja inimest ja kristlikku usku puudutav sõnum,
et seda peaksid kõik kuulma.
Kahjuks ei soosi meie aeg eriti
süvitsi Piiblist ammendavaid mõtlejaid.
Kui mõtlen Piiblikohvikus pakutule,
rõõmustab mind, et tavainimesed saavad arvamust avaldada
ja saade pole ehitatud ainult kuulsustele,
kes aeg-ajalt avalikkuses figureerivad ja seetõttu huvi pakuvad.
Oled ehitanud saate just Piibli ümber
ja on tore avastada, et Soomest leiab hulga inimesi,
kes teevad tavalist tööd erinevates Soome kogudustes,
keda kõik tingimata ei tunne, kuigi osad on ka tuttavamad.
Siin laua ääres istub tohutuid aardeid
Piibli tundmise ja sellele pühendumise valdkonnast,
kes on elanud seda elu nii Soomes kui misjonipõllul.
Tõsi. Tihti kuuleb tagasisidet: "Vaatasin, et kes ta selline on,
pole temast kunagi kuulnud, aga nii hea sõnum oli."
Teeme muidugi taustatööd ja püüame neid inimesi leida.
Kuid on tõsi, mis ütlesid.
Siin pole olnud ühtki inimest, kel poleks midagi öelda olnud.
Alati on neil olnud mingi oma väärtuslik kogemus ja lugu,
mis on mingil moel seotud Jumala Sõnaga, Piibliga.
Rõhutan veel, et kui Jumal teeb inimeste elus tööd, nagu Piibliski,
tuleb sealt alati midagi ilusat ja imelist, mis ka teisi innustab.
Isegi kui see on kannatav Iiob,
on ta tuhandeid aastaid eeskujuks ja lohutuseks kogu maailmale.
Tema lugu puudutab teisi.
Olen toimetaja. Olen teinud seda ajalehes.
Aga on täiesti erinev privileeg seda televisioonis teha.
Kui rääkida inimestest ja külalistest ning nende lugudest,
siis kes neist on kõige püsivama mulje jätnud?
Kindlasti ületab üks neist kõiki teisi.
Mul oli siin üks Pakistani minister,
kellega tutvusin Johan Candelini kaudu,
kes on isegi saates on käinud ja teeb rahvusvahelist tööd.
Ta võttis ühendust ja tõi siia Shahbaz Bhatti,
kes oli Pakistani vähemuste asjade minister.
Ta oli esimene omalaadne. Eriliseks muutis intervjuu fakt,
et ta ütleb siin stuudios istudes:
"Ma ei taha abielluda,
kuna tean, et mind ilmselt tapetakse."
Mõtlesin, et küll oli veider avaldus.
Aga aasta pärast saate tegemist,
märkasin hommikul netis uudist, et ta oli maha lastud.
Kui oled intervjueerinud kedagi,
kes räägib tarkust ja armastust tulvil
oma rahvast, tööst ja Jeesusest ning teenib Jumalat
ja siis lugeda, et ta on maha lastud, jääb see kustumatult meelde.
Ta jättis mulle sügava mulje.
Olen intervjuud hiljemgi näidanud ja selle leiab tervikuna netiarhiivist.
Kõikjal, kus olen seda näidanud, on see inimesi sügavalt kõnetanud.
Meil on meenutuseks väike lõik selle kõige valguses, mida Leif rääkis
ja jätkame seejärel Leifiga saadet.
Minu lemmikkirjakohas Piiblis
ütleb Jeesus, et Ta tuli meie juurde näljas, janus ja alasti.
Kui näen oma rahvast, vähemuste esindajaid
ja teisi vähekindlustatud inimesi,
kellel oli palju probleeme, kes olid vaesed ja rõhutud,
mõtlesin, et neid aidates aitaksin Jeesust
ja Kristuse järgijaid.
See oli üks võtmetegur.
Teiseks, oli seista nende eest, kes ise enda eest seista ei saa -
vangide ja hääleõiguseta inimeste eest.
Kolmandaks - oleme kõik sama ihu liikmed.
Kui üks ihuliige kannatab, kannatab terve ihu.
Õppisin neid asju oma Piiblist ja otsustasin hoolitseda
kõige vaesemate eest, vähemuste eest
ja nende eest, kellelt on usu tõttu õigused võetud.
Julgustan kõiki vaatajaid
kogema oma elus Jumala ligiolu.
Otsustage elada Temale.
Tavatsen öelda, et jutlustan Piiblit oma tegude ja iseloomu kaudu.
Peaksime olema Kristuse elavad eeskujud.
Meie iseloomust, tegudest ja mõtlemisest peaks näha olema,
et järgime Jeesust Kristust.
Tema on loonud inimkonna. Tema on kogu inimkonna Päästja.
- Kes ähvardab teie elu ja milliseid ähvardusi te saate?
Vägivallajõud, militantide rühmitused Taleban ja al-Qaeda,
kes tahavad kehtestada Pakistanis oma radikaalset filosoofiat,
ähvardavad kõiki, kes seisavad vastu nende radikaalsele filosoofiale.
Kui juhin kampaaniat šariaadi seaduste vastu,
jumalateotuse seaduse kaotamiseks,
ning kaitsen rõhutud kristlasi ja teisi vähemusi,
talebanid ähvardavad mind.
Tahan aga jagada, et usun Jeesusesse Kristusesse,
kes on andnud meie eest oma elu.
Tean, mida rist tähendab ja järgin risti.
Olen valmis oma eesmärgi eest surema,
elan oma kannatava rahva seas ja suren kaitstes nende õigusi.
Need ähvardused ja hoiatused ei muuda mu arvamust ja põhimõtteid.
Eelistan pigem surra oma põhimõtete ja õigluse eest oma kogukonnas,
kui minna nende ähvarduste tõttu kompromissile.
See oli üsna mõtlemapanev,
eriti kui meenutada sinu räägitut.
Nagu Piibel ütleb, et õige räägib ka pärast surma.
Tema sõna elab. - Jah.
Shahbaz Bhatti võitles kõigi inimeste õiguse eest
elada ja väljendada vabalt oma usku,
ilma et keegi taga kiusaks.
Ta võitles kristluse lisaks ka teiste usundite eest,
et kõigil neil oleks vabadus ja et saaks asju arutada.
Tema enda usk oli kristallselge.
Kui küsisin, miks ta seda teeb ja mis lahendaks kõik probleemid
ning tohutud pinged maailmas.
ütles ta: "Kui kõik mõistaksid, et Jeesus on meie kõigi Looja."
Jõuame siit vaikselt ja ettevaatlikult
veretunnistaja pühalt maalt mõtteni,
kuidas kristlus ja Piibel on muutnud maailma.
Piiblikohvikute tegemise ajal,
ja puudutasime seda veidi eelmises saates Jarmo Sormusega,
kuid naaseksin mõtte juurde,
et millises olukorras me praegu kristlastena oma Piiblitega elame,
võrreldes algusaegu tänasega, 500 saadet hiljem.
Oled isegi Uusi Tie toimetajana ja selle saate juhina olnud eesliinil
kaitsmas Piibli autoriteeti
ning sellest lähtuvaid eetilisi ja evangeeliumiga seotud küsimusi.
Kas tunned, et kristluse eluruum on Soomes kitsenemas
ja kuidas saaks seda kaitsta?
Kristluse eluruum on kahanemas kogu läänemaailmas.
Meil on uskumatuid näiteid,
mida oleme kajastanud ka ajalehes Uusi Tie,
kuidas Facebookis, Google'is ja mujal
on piiratud inimeste loomulikku väljendusvabadust,
mis on olnud valgusaastate kaugusel mingist vihakõnest,
vaid täiesti tavaline vestlus. Näiteks abielu teemadel,
kus sinagi oled aktiivselt Soomes võitlemas olnud.
Paistab, et pole enam peaaegu üldse ruumi
väljendada Piiblist lähtuvat klassikalist kristlikku nägemust
ühe naise ja ühe mehe vahelisest abielust.
On arendatud süsteem, mis annab kohe tagasilöögi,
et sind vaikima sundida, süüdistades sind vihakõnes ja muus,
kui armastusväärselt, normaalselt ja tavaliselt sa ka ei räägiks.
Ikka saad sildi külge.
Neis küsimustes on meie eluruum ja väljendusvabadus
praegusel hetkel, ütleksin, et lausa ohtlikul moel kitsenemas.
Kui taas Piibli teema juurde tulla,
on seal alati kaks kraavi.
Ühes neist eitatakse otse seda, mida Piibel õpetab.
Kahjuks näeb seda isegi Soome Evangeelses Luteri Kirikus.
Seda näeb ka teistes kirikkondades.
Seda näeb ka kristlaste seas ja maailmaski.
Neile, kes peaksid mõistma piiblisõna tähendust juba kultuuriliselt
kuid eriti Jumala Sõnana, pole see enam määrav.
Sellega seoses üks küsimus, millest oleme sinuga vestelnud.
Kas oled suutnud lokaliseerida,
kus asub see lüliti või teelahe,
kust too areng tihti liikvele läheb?
Mis on võti või millest loobutakse esimesena,
nii et algab tee Piiblist loobumise juurde?
Teame inimesi, kes on hoidnud kinni Piiblist kui Jumala Sõnast,
ja aastaid hiljem imestame, mida nad nüüd räägivad.
Äärmiselt huvitav küsimus. Vahel läheb asi lihtsalt nii,
et kui inimene loobub südame tasemel Jeesusest,
või kui pole veel loobunud, tahab teha mingi otsuse
ja sukelduda elustiili, mis on Jumala Sõna vastu,
ei talu ta seda, et Jumala Sõna ta hukka mõistab
ja ta lükkab Piibli kõrvale ning kuulutab, et see on valikuline.
Muudetakse küsitavaks, kas Jumal ikka ütles seda.
Täpselt nagu madu küsis. Piibel lükatakse kõrvale.
Indiviidi isiklik soov Jumala Sõnast lahku lüüa
tekitab nii tugeva vastumeelsuse piiblisõna suhtes,
et see lükatakse eemale.
Vahel läheb see täpselt nii.
Kui tehniliselt mõelda, siis Piibli tõlgendamisega on nii,
nagu üks USA piibliõpetaja Norman Geisler on öelnud,
et kui tekib küsimus, mida Piibel millegi kohta õpetab,
siis tõdetakse:
"Tasakaalukalt tõlgendades ja põhjalikult uurides
õpetab Paulus nii."
Siis esitatakse veel üks küsimus.
"Aga kas see on Jumala Sõna? Kas Jumal õpetab ka nii?"
Lüüakse kiil Pauluse, Peetruse, Johannese ja Jumala vahele, väites,
et see on vaid nende nägemus.
See on mürgiseim ja kavalaim viis
Piibli autoriteedi murendamiseks.
Vähesed julgevad Jeesusele väljakutset heita
ja öelda, et Jeesus eksis.
Aga paljud julgevad öelda, et Paulus eksis
ega teadnud, millest räägib ja meie teame rohkem kui Paulus.
Sel juhul unustatakse, et Jeesus räägib alati kellegi vahendusel.
Ta räägib Matteuse, Markuse, Luuka, Johannese ja seejärel Pauluse kaudu.
Paulus ütles ise: "Otsite tõendit selle kohta, et minus räägib Kristus."
Naasen veel mõtte juurde sellest, et kristluse eluruum on kahanemas.
Mil määral on võinud mõju avaldada,
et me pole kristlastena osanud ajaga kaasas käia?
Me pole leidnud viisi sõnastada vanu tõdesid aktuaalsemalt
samas tempos inimeste võõrandumisega Piiblist,
nii et seda enam ei loeta.
Peame pidevalt tööd tegema,
et räägiksime inimestele olulistest asjadest
ja tooksime kuuldavale Piibli hääle.
Et me ei räägiks 500 aasta tagustest, vaid tänapäevastest asjadest.
Kuid meil võib siiski olla 500 aasta tagant pärinev sõnum,
kuna see on tänapäeval endiselt relevantne.
Küsimusi võib teisiti asetada, kuid need on ka üllatavalt sarnased.
Lühidalt - populariseeri rahva jaoks reformatsiooni 500. aastapäev.
Ja Piiblikohvikul oli äsja 500. juubelisaade.
Mida tähendab soome keeles, et inimene saab õigeks ainult usust?
Mis on õigeks tegemine? Sul on üks minut, Leif.
Pean selleks kasutama poolteist minutit.
Usupuhastuse ajal oli taustaks kõikide mõistmine, et nad surevad.
Kõik mõistsid, et surres peavad nad Jumalale vastust andma.
Tuleb viimane kohtupäev ja on olemas Jumal,
kelle ette ma pärast surma astun. See oli kõigi jaoks fakt.
Nad elasid selle valguses.
Siis tuli Luther koos kaaslastega ja ütles,
et Kristus on maksnud kõik. Kristuse tõttu, ainult usust,
ainult Kristuse tõttu, ainult armust võid sa päästetud saada
ja saada andeks kõik patud,
isegi kui sa pole sellest midagi oma tegudega ära teeninud.
See oli uskumatult hea sõnum.
Surma kartuses, keset igasugust viletsust ja katku
kuulsid inimesed seda sõnumit ja haarasid sellest kinni.
Ja see rõõm levis.
Tekkisid uued kogudused
ja see murdis välja nagu imeline kevadine oja
kogu Euroopasse ja seejärel kogu maailma.
The rest is history! - Ja ülejäänud on ajalugu!
Peame selle vana sõnumi välja kaevama.
Kuid peame ehk esmalt meenutama tänapäeva inimestele,
kes ei pruugi teada,
et nad on patused, nad surevad ja peavad Jumala ees vastust andma.
Keegi kommenteeris televisioonis reformatsiooni 500. aastapäeva:
"Miski ei huvita mind vähem kui 500 aasta eest toimunu.
Mind huvitab, kuidas ma elan järgmised 500 aastat."
Ehmusin toolil: "Kuule, sa ei ela järgmist 500 aastat!
Just seepärast peakski sind huvitama, kuidas 500 aasta eest
lahendati dilemma 'püha Jumal vs patune inimene'.
Jeesus ühendab nad.
Leif Nummela, lõpetuseks üks lühike küsimus -
enim meelde jäänud televiga Piiblikohvikus.
Inimesed saavad arhiivist üles otsida. Kas meenub?
Ma ei teagi, on vist läinud üsna armuliselt.
Kord juhtus midagi, kuid see lõigati armulikult välja.
Seda ei leia üles.
Kord juhtus, et keset intervjuud
tekkis mul täielik "päikesevarjutus".
Millest me räägime? Mida siiani öelnud oleme?
Ma ei teadnud, kuidas jätkata.
Kui märgati, et juttu ja küsimust ei tulnud, peatati filmimine
ja pidime veidi üle kordama, et edasi saaks minna.
See on jäänud nö operatsioonilauale. Väga hämmastav lugu. - Juhtub.
Seda juhtub isegi raadios.
Suur aitäh, Leif Nummela! Palju õnne 500 Piiblikohviku saate puhul!
Lõpetan isiklikumal toonil -
Meievaheline sõprus algas ehk 1995. a paiku,
kuid jätkus veel võimsamalt 2000. a vahetusel.
Kõik need aastad on sinu sõprus mulle väga palju tähendanud.
On alati olnud tore sulle helistada
ja mul on kõrvus sinu lause: Tore, et helistasid.
Aitäh, Leif, nende aastate ja ühiste hetkede eest
ka selle laua ääres!
Aitäh, Pasi! Kogemus on vastastikune.
Jumal õnnistagu sind! - Õnnistust tulevastele saadetele!
Igasugune teletöö maksab. Nii ka kristlik teletöö.
Kui saated on sind õnnistanud ja rõõmustanud,
kas kaaluksid nende toetamist?
Võid helistada TV7 Eesti annetustelefonil 900 1777.
Kõne hind 7 euri.
Võid teha ka ülekande ekraanilolevate või Eesti kanalite kaudu.
Õnnistust ja head vaatamist! Lisainfo: www.tv7.ee
Tõlge: Monika Jaaguri